Финал на Световното първенство по футбол 2014
Финалът на Световното първенство по футбол 2014 е футболен мач, проведен на 13 юли 2014 година на стадион „Ещадио до Маракана“ в Рио де Жанейро, Бразилия за да определи шампиона на Световното първенство по футбол 2014. Германия побеждава Аржентина с 1:0 след гол на Марио Гьотце отбелязан в продълженията от воле с левия си крак като преди това поема топката на гърди след пас отляво на Андре Шюрле. Двубоят е рекорден трети финал между двете държави на Световни първенства по футбол, след двата поредни финала през 1986 и 1990, и се определя като среща между най-добрият футболист в света (Лионел Меси) срещу най-добрият отбор в света (Германия).